Ալան Գատագով

Ալան Մարատովիչ Գատագով (օսերեն՝ Гæтæгты Мараты фырт Алан, հունվարի 23, 1991(1991-01-23), Վլադիկավկազ, ՌԽՖՍՀ, ԽՍՀՄ), ռուս ֆուտբոլիստ, կիսապաշտպան։


== Ակումբային կարիերա ==
Ֆուտբոլով սկսել է զբաղվել 3 տարեկանում՝ իր հայրենի Վլադիկավկազում։ Սկզբում ցանկացել է դառնալ դարպասապահ, որովհետև երկրպագել է Վլադիկավկազի «Ալանիայի» դարպասապահ Զաուր Խապովին։ Սակայն հետո որոշել է դեմ չգնալ հոր կամքին և դարձել է դաշտի խաղացող։ Վեց տարեկանում մարզվել է Վլադիկավկազի «Ալանիայի» դպրոցում և միաժամանակ հաճախել է մարմնամարզության խմբակ։ 12 տարեկանում ընտանիքի հետ միասին տեղափոխվել է Մոսկվա և հայտնվել է «Լոկո» ֆուտբոլային դպրոցում։ Գատագովի առաջին մարզիչը «Լոկոմոտիվում» եղել է բրազիլացի մասնագետ Պաուլո Նանին։
Դպրոցում անցկացրած տարիներին խաղացել է մի քանի դիրքերում՝ պաշտպանության կենտրոնում, որպես եզրային կիսապաշտպան, հենակետային կիսապաշտպան, խաղացել է նաև հարձակման գծում։
2008 թվականին «Լոկոմոտիվի» երիտասարդական կազմում մեկնարկային խաղերում հաջող ելույթներից հետո թիմի գլխավոր մարզիչ Ռաշիդ Ռախիմովը Գատագովին ընդգրկել է մասնակցելու հիմնական կազմի մարզումներին։ Նույն թվականի գարնանը ակումբի հետ կնքել է երկարաժամկետ պայմանագիր։ Նորամուտը «Լոկոմոտիվի» հիմնական կազմում նշել է 2009 թվականի մայիսի 16-ին «Թերեք» ակումբի դեմ խաղում (4:0)։ 2009 թվականի օգոստոսի 9-ին «Կռիլյա Սովետով» ակումբի դեմ խաղում կատարել է գոլային փոխանցում Դմիտրի Սիչովին և խփել իր առաջին գոլը Ռուսաստանի Պրեմիեր լիգայում։
2010 մրցաշրջանի սկզբում ժամանակի մեծ մասն անցկացրել է պահեստայինների նստարանին, բայց մրցաշրջանի ավարտին կարողացել է տեղ գրավել հիմնական կազմում՝ գոլ խփելով «Տոմ» ակումբի և Ֆրանսիայի հավաքականի դեմ Ռուսաստանի երիտասարդական հավաքականի խաղերում։ Մրցաշրջանի լավագույն երիտասարդ ֆուտբոլիստների ցանկում զբաղեցրել է երկրորդ տեղը։ Նրա օգտին քվեարկել է Ռուսաստանի հավաքականի գլխավոր մարզիչ Դիկ Ադվոկատը։ 2011 թվականի սկզբին երկարաձգել է պայմանագիրը մինչև 2013 թվականը։ 2011 թվականի օգոստոսի 25-ին դարձել է Մոսկվայի «Դինամո» ակումբի խաղացող։ Պայմանագիրը նախատեսվել է 3 տարով։ «Դինամոյի» կազմում հանդես է եկել 17 համարի մարզաշապիկով։ 2012 թվականի փետրվարի 21-ին վարձավճարային հիմունքներով տեղափոխվել է «Տոմ» ակումբ։
2013 թվականին 4 ամիս անցկացրել է «Անժիի» կազմում վարձավճարային հիմունքներով։ Մախաչկալայի ակումբում ելույթների ընթացքում աչքի է ընկել մեկ գոլով և երկու գոլային փոխանցմամբ։
«Դինամոյի» հետ պայմանագրի ժամկետի ավարտից հետո Գատագովը միացել է իսրայելական Պետախ-Տիկվայի «Մակաբի» ակումբին, որի կազմում չի անցկացրել առաջնության ոչ մի խաղի։
2015 թվականի հունվարին տեղափոխվել է Պավլոդարի «Իրտիշ» ակումբ, որտեղ աչքի է ընկել գեղեցիկ գոլով առաջնության հենց առաջին խաղում։ 2015/16 մրցաշրջանն անցկացրել է «Տարազ» ակումբում՝ մասնակցելով 6 հանդիպման։ 2016 թվականի ապրիլին տեղափոխվել է Էստոնիայի «Լևադիա» ակումբ, որի կազմում անցկացրել է 21 խաղ և խփել երկու գոլ։ 2017 թվականի փետրվարին դարձել է ազատ գործակալ։


== Վիճակագրություն ըստ մրցաշրջանների ==
2016 թվականի մրցաշրջանի վերջի տվյալներով


== Ձեռքբերումներ ==
Ռուսաստանի երկրորդ կազմերի առաջնության արծաթե մեդալակիր – 2008
Գրանատկինի հուշամրցաշարի հաղթող, Ռուսաստանի պատանեկան հավաքականի լավագույն խաղացող խմբային փուլի երկու խաղերում – 2009


== Ծանոթագրություն ==


== Արտաքին հղումներ ==
Ալան Գատագովի պաշտոնական կայքը
Ալան Գատագովի անձնական էջը
Алан Гатагов: «Постараюсь оправдать оказанное мне доверие»
Гатагов: «Целую неделю не выходил в город»
Алан Гатагов: «Был счастлив, когда услышал свою фамилию в стартовом списке»
Ֆուտբոլիստի էջը FootballFacts.ru կայքում